ZAPISNIK
s 12. sjednice Vijeća Gradske četvrti Črnomerec, održane 30. svibnja 2018. 
         u prostorijama Područnog ureda Črnomerec, 
                 Trg Francuske Republike 15/1, s početkom u 14 sati

Nazočni članovi Vijeća Gradske četvrti Črnomerec: 
Josip Jelić, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Tomislav Kolačny,  Tomislav Matošin, Branko Matun,  , Vanja Mojzeš, Ana Marija Pilaš, Martin Postružin, Siniša Ružić i  Miroslav Šurbek. 

Drugi nazočni: Mirko Berić, potpredsjednik VMO „Bartol Kašić“, Branko Kasalo, predsjednik VMO Jelenovac, Marina Radivoj, predsjednica VMO Kustošija Centar, Vedran Jerković, predstavnik stranka Most, Snježana Ordanić, voditeljica Područnog odsjeka Črnomerec i Natalija Vidak, stručni referent za rad gradske četvrti i mjesnih odbora, 

Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje na usvajanje Zapisnik  s 11. sjednice VGČ Črnomerec.

Maja Čižić daje primjedbe te traži da se u Zapisnik s 11. sjednice unese pod 10. točkom dnevnog reda da je tražila riješavanje problem parkiranja u ulici Kuniščak. Također traži da da se pod točkom 11. unesu imena 6 vijećnika koji su bili protiv (………), a pod točkom 12. da se navedu imena lokacija za reciklažna dvorišta (u Ilici na mjestu Grafokartona te Gradiščanska).

Jednoglasno usvojen Zapisnik s 11. sjednice Vijeća Gradske četvrti Črnomerec. 

Predsjednik dopunjuje dnevni red na načina da 2. točka bude zahtjev za korištenje prostora MO Šestinski dol – Vrhovec od  Stranke Socijaldemokratske partije, a da se ostale točke dnevnog reda pomiču te daje dnevni red na usvajanje.

Jednoglasno usvojen slijedeći		

				                 dnevni red:

1. Poslovnik o radu Vijeća Gradske četvrti Črnomerec – prijedlog izmjene Poslovnika
2. Stranka Socijaldemokratske partije – Zahtjev za korištenje prostora MO Šestinski dol - Vrhovec
3. Parkirališna mjesta na području Gradske četvrti Črnomerec – donošenje zaključka 
4. Kustošijanska 236/236a, umjetne izbočine – donošenje zaključka o očitovanju
5. Kustošijanska ulica, postavljanje kontejnera za razvrstani otpad  – donošenje zaključka 
6. Informacije, pitanja i prijedlozi
· Održavanje komunalne infrastrukture – osiguravanje dodatnih sredstava
· Sveti Duh 24 – horizontalna signalizacija – odgovor Gradskog ureda za prostorno uređenje, graditeljstvom, izgradnju grada, komunalne poslove i promet
· Ulici Granice, uređenje stuba  
Ad.1. Poslovnik o radu Vijeća Gradske četvrti Črnomerec – prijedlog izmjene 	Poslovnika

Predsjednik kaže da su pristigli amandmani na Poslovnik o radu VGČ Črnomerec te ih pojedinačno čita  i očituje se na iste.
U raspravi sudjelovali: Tomislav Kolačny, Maja Čižić i Josip Jelić.
Predsjednik daje Poslovnik o radu Vijeća Gradske četvrti Črnomerec na glasovanje.

S 8 glasova ZA, 1 PROTIV i 6 SUZDRŽANA usvojen Poslovnik o radu Vijeća Gradske četvrti Črnomerec koji je prilog Zapisniku.

Ad.2. Stranka Socijaldemokratske partije – Zahtjev za korištenje prostora MO Šestinski dol – Vrhovec

Predsjednik čita Zahtjev za korištenje prostora MO Šestinski dol – Vrhovec te ga daje na glasovanje.
Jednoglasno usvojen slijedeći

Z A K L J U Č A K
o korištenju prostora Mjesnog odbora Šestinski dol – Vrhovec, Ilica 181 

1. Vijeće Gradske četvrti Črnomerec razmotrilo zahtjev, člana vijeća Tomislava Matošina, za korištenje prostora Mjesnog odbora Šestinski dol – Vrhovec, Ilica 181, obzirom da je Socijaldemokratskoj partiji (SDP) isteklo Odobrenje o korištenju prostora, a Vijeće Mjesnog odbora nije donijelo zaključak o produljenju. 

2. Vijeće predlaže da se za ponedjeljak odbori korištenje prostora prema sljedećem rasporedu: 
10:00 - 12:00		Udruga 150. brigade
17:00 - 18:00		Stranka rada i solidarnosti BM 365
18:00 – 21:00		Socijalnodemokratska partija (SDP)

3. Ovaj će Zaključak biti dostavljen Vijeću Mjesnog odbora Šestinski dol Vrhovec i Gradskom uredu za mjesnu samoupravu.  


Ad.3. Parkirališna mjesta na području Gradske četvrti Črnomerec – donošenje 	zaključka 

Predsjednik kratko obrazlaže te otvara raspravu.
U raspravi sudjelovali: Tomislav Kolačny, Siniša Ružić, Maja Čižić, Vanja Mojzeš  i Josip Jelić.
Predsjednik daje prijedlog Zaključka na glasovanje.

S 13 glasova ZA 1 PROTIV i 1 SUZDRŽANIM usvojen slijedeći






Z A K L J U Č A K
o prijedlogu za parkirališna mjesta na području Gradske četvrti Črnomerec 

1. Vijeće Gradske četvrti Črnomerec raspravljalo je parkirališnim mjestima na području Gradske četvrti.

2. Vijeće je utvrdilo da nema površine u vlasništvu Grada Zagreba za parkirališna mjesta stoga traži da se u prioritete izgradnje i uređivanja uvrsti Trg dr. Franje Tuđmana gdje je predviđena i izgradnja javne garaže.  

3. Ovaj će zaključak biti dostavljen Gradskom uredu za mjesnu samoupravu na daljnje postupanje.



Ad.4. Kustošijanska 236/236a, umjetne izbočine – donošenje zaključka o očitovanju

Predsjednik otvara raspravu.
U raspravi sudjelovali: Maja Čižić i Josip Jelić.
Predsjednik daje prijedlog Zaključka na glasovanje.

S 14 glasova ZA i 1 SUZDRŽANIM donese slijedeći


Z A K L J U Č A K
o očitovanju na postavljanju umjetnih izbočina 
u Kustošijanskoj ulici kbr. 236/236a 

1. Vijeće Gradske četvrti Črnomerec razmotrilo zahtjev za postavljanje umjetnih izbočina u Kustošijanskoj ulici kbr. 236/236a.  

2. Vijeće nije suglasno da se postave umjetne izbočine na navedenoj lokaciji, obzirom da nema suglasnosti stanar  ispred čijih kuća bi se iste postavile. 

3. Ovaj će Zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za promet  na daljnje postupanje.


Ad.5. Kustošijanska ulica, postavljanje kontejnera za razvrstani otpad  – donošenje 	zaključka 

Predsjednik kaže da je o postavljanju kontejnera za razvrstani otpad u Kustošijanskoj ulici raspravljao Mjesni odbor Gornja Kustošije. Predlaže da se prihvati Zaključak MO te daje na glasovanje.

Jednoglasno usvojen slijedeći




Z A K L J U Č A K
o postavljanju kontejnera za plastiku


1.  	 Vijeće Gradske četvrti Črnomerec raspravljalo je o Zaključku Vijeća Mjesnog
       odbora Gornje Kustošije i zahtjevu Dijane Zović o postavljanju kontejnera za  
        plastiku na lokaciju Kustošijanska ulica – Vatrogasna. 

2.     Vijeće je suglasno da se postavi još jedan kontejner za plastiku u 
        Kustošijanskoj ulici – Vatrogasnoj. 

   3.     Ovaj će Zaključak biti dostavljen Zagrebačkom holdingu d.o.o. Podružnici  
        Čistoća,  na daljnje postupanje.


Ad.6. Informacije, pitanja i prijedlozi

Predsjednik čita informaciju o realizaciji održavanja komunalne infrastrukture na području Grada Zagreba koju smo dobili od podružnice Čistoća.

Maja Čižić pita što je sa premještanjem autobusnog stajališta u Kustošijanskoj ulici. 
Vlado Crikvenac obavještava da su postavljeni stupići u Vodovodnoj ulici, a u Ilici ispred 
	   Pivovare ih više nema. Traži da se ispred Instituta za tumore postavi stol i dvije klupe.
Maja Čižić kaže da je putokaz za Institut za tumore postavljen na krivom mjestu.
Tomislav Matošin predlaže da ulica Jelenovac (kroz šumu) bude dvosmjerna.
Predsjednik odgovara da se navedeno tražilo u prošlom mandatu, te je isto u ishođenju
  potrebitih dozvola.   
Tomislav Matošin traži da se uputi dopis Prometnoj policiji Lučko zbog nepoštivanja
 prometnih znakova (vožnja u suprotnom smjeru) u ulici Sveti Duh kod bolnice, 
 da sjednice Vijeća budu prije sjednice Gradske skupštine.
Maja Čižić pita da li se može iscrtati biciklistička staza u Ulici grada Mainza, na južnoj strani.
Branko Matun predlaže postavljanje semafora na križanju Topničke ulice – Ulice Sveti Duh, 
	te produljenje trajanja zelenog svjetla na semaforu Črnomerec – Ilica.
Predsjednik obavještava da su počeli radovi na izgradnji okretišta u Mikulićima zbog
 produljenja autobusne linije, a radovi na uređenju Ulica Josipa Fona i Josipa Hanuša
 započinju 18. lipnja 2018. 

Obzirom da se više nitko ne javlja za riječ, predsjednik zatvara sjednicu.

Sjednica završila u 15,30 sati.
Zapisnik vodila:
Natalija Vidak

KLASA:   026-02/18-01/182
URBROJ: 251-06-11-03-18-2						
Zagreb,     20. veljače 2018. 
								
								        Predsjednik Vijeća 
                                                                                       	  Gradske četvrti Črnomerec
									
							                 Josip Jelić, mag. ing.	

